IRPC เด้งกว่า 4% โบรกฯปรับคำแนะนำ “ซื้อ” เป้า 4.60 บ. มองราคาสะท้อนผลงานอ่อนแอไปแล้ว
IRPC เด้งกว่า 4% โบรกฯปรับคำแนะนำ "ซื้อ" เป้า 4.60 บ. มองราคาสะท้อนผลงานอ่อนแอไปแล้ว ล่าสุดอยู่ที่ 3.70 บ. บวก 0.16 บ. หรือ 4.52% มูลค่าซื้อขาย 225.21 ลบ.
IRPC เด้งกว่า 4% โบรกฯปรับคำแนะนำ "ซื้อ" เป้า 4.60 บ. มองราคาสะท้อนผลงานอ่อนแอไปแล้ว ล่าสุดอยู่ที่ 3.70 บ. บวก 0.16 บ. หรือ 4.52% มูลค่าซื้อขาย 225.21 ลบ.
8 ต.ค. 2562

ผู้สื่อข่าวรายงานว่า ราคาหุ้น บริษัท ไออาร์พีซี จำกัด (มหาชน) หรือ IRPC ล่าสุด ณ เวลา 11.42 น. อยู่ที่ 3.70 บาท บวก 0.16 บาท หรือ 4.52% สูงสุดที่ 3.70 บาท ต่ำสุดที่ 3.56 บาท ด้วยมูลค่าซื้อขาย 225.21 ล้านบาท

โดย บล.ยูโอบี เคย์เฮียน ระบุในบทวิเคราะห์ ปรับคำแนะนำเป็น “ซื้อ” และประเมินราคาเป้าหมาย IRPC ที่ 4.60 บาท/หุ้น ทั้งนี้ ราคาหุ้น IRPC ได้ปรับตัวลดลงกว่า 37% ตั้งแต่บล.ยูโอบี เคย์เฮียน ได้ปรับลดคำแนะนำลงในช่วงเดือน เม.ย. ที่ผ่านมา โดยปัจจุบัน IRPC ได้ซื้อขายที่ระดับราคาถูกเพียง 0.9 เท่า ปี 2563 P/B ซึ่งต่ำกว่าค่าเฉลี่ยย้อนหลัง 5 ปี มองว่าราคาได้สะท้อนผลประกอบการที่อ่อนแอไปแล้ว โดยผลประกอบการจะเริ่มฟื้นตัวเนื่องจากการบังคับใช้ IMO regulation ในปี 2563